Mulane kowe kabèh dak caritani kaananing urip sawuse mati iki, sabab kowe kabèh bakal padha angambah alam iku sawuse aninggal badanmu wadhag, lan manèh kowe padha ambudidaya kawruh sadurunge mati, patuwasing kawruh mau bisaa dadi jalaraning sucine kaananing nyawamu sawuse mati. Satêmêne manusa ora bisa ngoncati ugêring rad raya, kowe kabèh padha rinêgêm dening ugêring Allah. Ugêr kang mangkono ora kêna tinêrak, sawarnaning alam kang luhur-luhur kêrèh dening kang Maha Kawasa. Kowe kudu nurut pêpacaking ugêr mau, aja nyulayani, kowe kêna milih sakarêpmu apa kang bakal kosêdya, nanging dieling ing sakabèhing